stanford-oval/wikipedia huggingface dataset:
Tõstamaa
Väestö

Vuonna 2011 Tõstamaan kunnassa oli 1 254 asukasta, joista 1 230 (98,1 %) oli virolaisia, 9 (0,7 %) venäläisiä ja 9 (0,7 %) muita kansallisuuksia.
Aiheesta muualla

Kuvia tai muita tiedostoja aiheesta Tõstamaa Wikimedia Commonsissa
Kunnan kotisivut (Arkistoitu – Internet Archive)
Tysvær Bygdeblad

| Tysvær Bygdeblad |
| --- | --- |

Lehtityyppi:  paikallislehti
Levikki:  2 118 (2023)
Perustettu:  1975
Päätoimittaja:  Alf-Einar Kvalavåg
Kotikunta:  Tysvær
Kotimaa:  Norja
Ilmestymistiheys:  kerran viikossa
Kieli:  norja
Aiheesta muualla
Kotisivu
Tysvær Bygdeblad on norjalainen vuonna 1975 perustettu paikallislehti, jonka kotikunta on Tysvær. Se ilmestyy painettuna kerran viikossa.
Aiheesta muualla

Lehden verkkosivut (norjaksi)
Tyson Strachan

| Tyson Strachan |
| --- | --- |

Henkilötiedot
Syntynyt: 30. lokakuuta 1984 (ikä 39) Melfort, Sasketchewan, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  191 cm
Paino:  93 kg
Seura
Seura:  Rochester Americans
Sarja:  AHL
Pelaajaura
Pääsarjaura:  2007–
Aik. seurat:  Las Vegas Wranglers (ECHL)   Peoria Rivermen (AHL)   St. Louis Blues (NHL)   Florida Panthers (NHL)   San Antonio Rampage (AHL)   Washington Capitals (NHL)   Hershey Bears (AHL)   Buffalo Sabres (NHL)   Minnesota Wild (NHL)   Iowa Wild (AHL)
NHL-varaus:  137. varaus, 2003 Carolina Hurricanes
Tyson Strachan (s. 30. lokakuuta 1984) on kanadalainen jääkiekkoilija, joka teki vuonna 2016 vuoden sopimuksen AHL-seura Rochester Americansin kanssa. Sitä ennen hän oli edustanut useita NHL-organisaatiota mutta pelannut pääosan urastaan AHL-seuroista. Carolina Hurricanes varasi Strachanin viidennelläkierroksella vuonna 2003.
Ura

Vapaana agenttina St. Louis Bluesiin Strachan siirtyi 9. lokakuuta 2008. Kaudella 2008-2009 hänet kutsuttiin Peoria Rivermenistä 16. joulukuuta 2008. Hän teki NHL-debyyttinsä 18. joulukuuta 2008 Washington Capitalsia vastaan ja sai ensimmäisen tehopisteensä kolme yötä myöhemmin Boston Bruinsia vastaan.
12. heinäkuuta 2011 Strachan teki yhden vuoden kaksisuuntaisen sopimuksen Florida Panthersin kanssa. 23. tammikuuta hänet nostettiin NHL:ään korvaamaan puolustaja Dmitri Kulikovia. Hän teki ensimmäisen pisteensä Panthersissa 1. helmikuuta 2012 syöttäessään Mikael Samuelssonin maalin. Uransa ensimmäisen maalin hän teki 12. helmikuuta 2012 ohittaessaan New York Islandersin maalivahti Evgeni Nabokovin laukomalla suoraan syötöstä saatuaan kiekon aloituksen voittaneelta Marcel Gocilta.
8. heinäkuuta 2013 Strachan hyväksyi Washington Capitalsin yhden vuoden kaksisuuntaisen sopimuksen. Hän pelasi farmijoukkue Hershey Bearsissa ennen kutsuaan 18 pelin ajaksi NHL:ään kauden 2013-2014 aikana.
3. heinäkuuta 2014 Strachan siirtyi vapaana agenttina Buffalo Sabresin kanssa yhden vuoden kaksisuuntaisen sopimuksen. Sabresissa hän pelasi uransa ennätysmäärän pelejä NHL:ssä, kun hän edusti Sabresia 46 ottelussa. Kesällä 2016 hän teki vuoden sopimuksen Minnesota Wildin kanssa. Wildissa Strachan pelasi 2 NHL-ottelua, kun farmiseura Iowa Wildissa hänelle kertyi 67 AHL-ottelua. Wildin organisaatiosta hän siirtyi AHL-seura Rochester Americansiin, jonka kanssa hän teki ennen kauden 2016–2017 alkua vuoden AHL-sopimuksen.
Käännös suomeksi
USS Hartford (SSN-768)

| USS Hartford |
| --- | --- |
 USS Hartford
Aluksen vaiheet
Rakentaja:  General Dynamics Electric Boat, Groton, Connecticut
Kölinlasku:  22. helmikuuta 1992
Laskettu vesille:  4. joulukuuta 1993
Palveluskäyttöön:  10. joulukuuta 1994
Tekniset tiedot
Uppouma:  6 000 t (pinnalla) 6 927 t (sukelluksissa)
Pituus:  110,3 m
Leveys:  10 m
Syväys:  9,4 m
Koneteho:  1 x S6G-painevesireaktori
Nopeus:  pinnalla: 25 solmua (46 km/h) sukelluksissa: 30 solmua (56 km/h)
Miehistöä:  12 upseeria ja 98 miehistönjäsentä
Aseistus
Aseistus:  4 x 533 mm mk67 torpedoputkea 12 x Mk36 VLS -siiloa Tomahawk-risteilyohjusten laukaisemiseksi
USS Hartford (runkonumero SSN-768) on Yhdysvaltain laivaston Los Angeles -luokan ydinsukellusvene.
Valmistus

Alus tilattiin 30. kesäkuuta 1988 General Dynamics Electric Boat Divisionilta Grotonista Connecticutista, missä köli laskettiin 27. helmikuuta 1992. Se laskettiin vesille 4. joulukuuta 1993 kumminaan entisen puolustusministerin Sean O'Keefen puoliso Laura O'Keefe ja liitettiin laivastoon 10. joulukuuta 1994 ensimmäisenä päällikkönään George Kasten.
Palvelus

Palvelukseen otettaessa alus sijoitettiin New Londoniin Connecticutiin.
Aiheesta muualla

Kuvia tai muita tiedostoja aiheesta USS Hartford (SSN-768) Wikimedia Commonsissa
Tysværin kirkko

| Tysværin kirkko Tysvær kyrkje |
| --- | --- |
 Kirkko vuonna 2008.
Sijainti:  Tysvær, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1852
Suunnittelija:  H. D. F. Linstow
Materiaali:  puu
Istumapaikkoja:  490
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tysværin kirkko (norj. Tysvær kyrkje) on Tysværin kunnassa Rogalandin läänissä Norjassa sijaitseva puinen pitkäkirkko vuodelta 1852.
Aiheesta muualla

Kuvia tai muita tiedostoja aiheesta Tysværin kirkko Wikimedia Commonsissa
Under the Ladder

|  Under the Ladder |
| --- | --- |

Kappaleen tiedot
Esittäjä(t):  Mélovin
Levy-yhtiö:  Umyh Music
Kesto:  02:59
Tyylilaji:  elektropop
Julkaistu:  18. tammikuuta 2018
Säveltäjä(t):  Mike Ryals Kostjantyn Botšarov Anton Karskyi
Sanoittaja(t):  Mike Ryals Kostjantyn Botšarov Anton Karskyi
Tuottaja(t):  Mike Ryals Kostjantyn Botšarov Anton Karskyi
Euroviisutiedot
Vuosi:  2018
Maa:  Ukraina
Kieli:  englanti
Sijoitus:  17.
Pisteet:  130
Sijoitus semifinaalissa:  6.
Pisteet semifinaalissa:  179
Video:  videolinkki
Under the Ladder on ukrainalaisen laulajan Mélovinin esittämä kappale, jolla hän edusti Ukrainaa vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 130 pistettä ja saavutti sijan 17.
Mélovin esittämässä kappalettaan Euroviisujen harjoituksissa.
Undead Son, Mama

| ”Undead Son, Mama” Tarot |
| --- | --- | --- |

Singlen tiedot
 Albumilta: Suffer Our Pleasures
 Julkaistu: 14. huhtikuuta 2003
 Formaatti: CDS
 Tuottaja(t): Marco Hietala & Janne Tolsa
 Tyylilaji: heavy metal
 Kesto: 04.04
 Levy-yhtiö: Spinefarm
Listasijoitukset
  Suomen virallinen lista: 3.
Tarotin muut singlet
| ”The Punishment” 1998 | ”Undead Son, Mama” 2003 | ”You” 2006 |
Undead Son, Mama on heavy metal -yhtye Tarotin kahdeksas single. Se julkaistiin vuonna 2003 levymerkillä Spinefarm Records.
Kappale nousi Suomen Virallisen Listan sijalle 3.
Kappaleet

Undead Son – 04.04
Mama – 06.44 (Genesis cover)
Kokoonpano

Marco Hietala – basso, laulu
Zachary Hietala – kitara
Janne Tolsa – koskettimet
Pecu Cinnari – rummut
Turasenlammi

| Turasenlammi |
| --- | --- |
 Esteetön reitti lammen rannassa
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°53′33″N, 26°00′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  ei laskuojaa 
Järvinumero:  14.236.1.066
Mittaustietoja
Pinnankorkeus:  124,2 m  
Pituus:  150 m  
Leveys:  100 m  
Rantaviiva:  0,391 km  
Pinta-ala:  1,044 ha  
Saaria:  ei saaria 
 fiTurasenlammi 
Turasenlammi on Keski-Suomessa Joutsassa Kivisuon kylän lähellä sijaitseva lampi.
Maantietoa

Lammen pinta-ala on 1,0 hehtaaria, se on 150 metriä pitkä ja 100 metriä leveä. Autiolla lammella ei ole saaria. Sen rantaviivan pituus on 400 metriä.
Leivonmäen kansallispuisto

Lammen rannat kuuluvat Metsähallituksen hallinnoimaan Leivonmäen kansallispuistoon. Sen kautta kulkee Luupään lenkki, joka alkaa Harjujärveltä. Harjujärven ja Turasemlammin välinen osuus on esteetöntä reittiä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Lampi on umpilampi, jonka vedenpinnan korkeus on 124,2 metriä mpy.
Truly Fine Citizen

| Truly Fine Citizen Moby Grape |
| --- | --- | --- |

Studioalbumin tiedot
 Äänitetty : toukokuu 1969
 Julkaistu: 30. heinäkuuta 1969
 Tuottaja(t): Bob Johnston
 Tyylilaji: rock
 Kesto: 29.54
 Levy-yhtiö: Columbia
Moby Grapen muut julkaisut
| Moby Grape ’69 1969 | Truly Fine Citizen 1969 | 20 Granite Creek 1971 |
Truly Fine Citizen on Moby Grapen neljäs studioalbumi. Se julkaistiin vuonna 1969 levymerkillä Columbia Records.
Kappaleet > A-puoli

Changes, Circles Spinning – 2.27 (säv. Peter Lewis)
Looper – 3.00 (säv. Lewis)
Truly Fine Citizen – 1.47 (säv. Tim Dell'Ara)
Beautiful Is Beautiful – 2.29 (säv. Dell'Ara)
Love Song – 2.22 (säv. Dell'Ara)
Kappaleet > B-puoli

Right Before My Eyes – 2.02 (säv. Lewis)
Open Up Your Heart – 2.36
Now I Know High – 6.10 (säv. Lewis)
Treat Me Bad – 2.17 (säv. Dell'Ara)
Tongue-Tied – 2.01 (säv. Jerry Miller, Skip Spence)
Love Song, Part Two – 2.41 (säv. Dell'Ara)
Kappaleet > Vuoden 2007 CD-uudelleenjulkaisun bonusraidat

Rounder – 2.02 (live, säv. Spence)
Miller’s Blues – 6.06 (live, säv. Miller, Bob Mosley)
Changes – 4.17 (live)
Skip’s Song – 3.26 ("Seeing" Demo, säv. Spence)
Looper – 2.06 (demo, ennenjulkaisematon, säv. Lewis)
Soul Stew – 2.18 (instrumentaali, säv. Mosley)
Cockatoo Blues – 3.41 ("Tongue-Tied" Demo, säv. Miller, Spence)
Kokoonpano

Peter Lewis – komppikitara, laulu
Jerry Miller – soolokitara, laulu
Don Stevenson – rummut, laulu
Kokoonpano > Sessiomuusikko

Bob Moore – basso
Arviot

Allmusic:
Turvakoti

Turvakoti Helsingissä
Turvakodit vastaanottavat lähisuhteessa väkivaltaa tai sen uhkaa kokeneita sukupuolesta ja iästä riippumatta.
Tarkoitus

Suomessa toimivan Ensi- ja turvakotien liiton mukaan turvakodeissa ja niiden avopalveluissa tehtävän työn tavoitteena on väkivaltakierteen katkaiseminen ja sen aiheuttamien kriisien ja muiden ongelmien hoitaminen. Suomessa turvakodit ja avopalvelut ovat liiton oman ilmoituksen mukaan avoinna perhe- ja lähisuhdeväkivallan kaikille osapuolille. Lähtökohtana Suomessa on liiton mukaan lapsen edun turvaaminen kaikissa olosuhteissa. Erityistä huomiota kiinnitetään väkivallan todistajina tai kohteina olleiden alaikäisten auttamiseen.
Suomessa

Kesäkuussa 2018 Suomessa oli 27 turvakotia, joista 17 oli Ensi- ja turvakotien liiton ylläpitämiä ja 10 kuntien, Folkhälsanin, Monika-naisten liiton tai MLL:n ylläpitämiä. Keskimäärin turvakodissa asutaan noin 15 vuorokautta, mutta kriisi voi venyä kolmeenkin kuukauteen. Turvakodin saa itse valita eli asiakkaan ei ole pakko mennä lähimpään turvakotiin. Porin turvakodin yhtä asuntoa lukuun ottamatta turvakotiin ei saa ottaa mukaan lemmikkieläimiä.
Turvakotipalveluille laadittiin kansalliset laatusuositukset vuonna 2013. Istanbulin sopimus (Euroopan neuvoston naisiin kohdistuvan & perheessä tehtävän väkivallan vastainen yleissopimus) otettiin Suomessa käyttöön elokuussa 2015. Sopimus edellyttää riittävää matalan kynnyksen turvakotipaikkojen määrää, joka tarkoittaa Euroopan neuvoston suosituksen mukaan Suomen kokoisessa maassa 550 paikkaa (1 turvakotipaikka jokaista 10 000 asukasta kohti). Istanbulin sopimuksen toteuttamista varten säädettiin laki, jossa turvakotien rahoitus siirrettiin kunnilta valtiolle. Samalla Alexander Stubbin hallitus vähensi turvakotipaikkojen määrän 120:stä 114:ään. Tällöin turvakotipaikat muutettiin asiakkaalle maksuttomiksi ja niihin lakattiin vaatimasta etukäteen annettavaa maksusitoumusta. Hallitus suunnitteli, että rahoitusta lisätään. Vuonna 2015 turvakotien rahoitus oli noin 11 miljoonaa euroa ja asiakkaita 3055. Joka neljäs turvakotipaikkaa tarvitseva asiakas ei päässyt turvakotiin.
Vuonna 2016 Ensi- ja turvakotien liiton alaisissa turvakodeissa oli asiakkaana 1 080 aikuista naista, 1 075 alaikäistä ja 72 aikuista miestä.
Turvakodeissa oli 4300 asiakasta vuonna 2017. Vuoden 2018 alussa Suomessa oli 143 turvakotipaikkaa. Kesäkuussa 2018 Hämeenlinnaan avattiin uusi turvakoti, jolloin Suomessa on ensimmäistä kertaa tilanne, jossa jokaisessa maakunnassa toimii turvakoti. Vuonna 2019 turvakotien rahoitus nostetaan 19,55 miljoonaan euroon. Nykyisellä tahdilla, jossa hallitus lisää rahoitusta joka vuosi 2 miljoonaa euroa, turvakotipaikkoja on 1 jokaista 10 000 ihmistä kohden vuonna 2030.
Myös netissä on saatavana turvakotipalveluja. Ensi- ja turvakotien liitto ylläpitää myös muun muassa Nettiturvakotia
Turvakodit kesällä 2018: Espoo, Helsinki (3 turvakotia), Imatra, Joensuu, Jyväskylä, Hämeenlinna, Kajaani, Kokkola, Kotka, Kuopio, Lahti, Mikkeli, Oulu, Pori, Porvoo, Raahe, Raasepori, Rovaniemi, Seinäjoki, Tampere (2 turvakotia), Turku, Vaasa, Vantaa ja yksi Etelä-Suomessa, jolla on salainen osoite.
Historia

Britanniassa Erin Pizzey perusti vuonna 1971 naisten toimintakeskuksen Chiswickiin ja keskukseen alkoi tulla kotonaan pahoinpideltyjä naisia. Pizzeyn keskuksessa alkoi turvakotitoiminta naisille Britanniassa. Myöhemmin Erin Pizzey kirjoitti myös kirjan "Huuda hiljaa etteivät naapurit kuule - Scream quietly or the neighbours will hear", joka myi hyvin. Turvakotitoiminta toi esiin kodeissa tapahtuvaa miesten tekemää väkivaltaa ja sen katsotaan laskeneen, ja jopa poistaneen, ihmisiltä kynnystä puhua asiasta tai hakea apua. Myöhemmin useissa maissa on alkanut hitaasti myös ilman vanhempiaan apua hakevien alaikäisten ja parisuhteissa väkivaltaa kokevien miesten auttaminen.
Historia > Suomessa

Suomeen perustettiin vuonna 1945 "Naisten suojakotien liitto", myöhemmin "Ensi- ja turvakotien liitto" . Sen ensimmäisiä tehtäviä oli ensikotitoiminta; aikakauden termeillä ilmaisten "AU-äitien auttaminen", toisin sanottuna avioliiton ulkopuolella syntyneiden lasten ja heidän äitiensä aseman turvaaminen. Myöhemmin mukaan tuli myös turvakotitoiminta parisuhteissaan väkivaltaa kokeneille ihmisille, ensin lähinnä naisille.
Ennen vuotta 2015 turvakodit olivat maksullisia, ja kunnat jakoivat asiakkaaksi haluaville maksusitoutuksia, joita ne usein antoivat vain lapsiperheille. Osa kunnista peri pienen omavastuumaksun turvakotipaikasta. Turvakotia ei saanut valita.
Kunnat eivät myöntäneet maksusitoumuksia, koska päättäjät halusivat olla käyttämättä rahaa väkivallan kohteeksi joutuneiden auttamiseen. Näin turvakodit olivat vajaakäytössä, samaan aikaan kun ihmiset kärsivät kotonaan henkisestä, ruumiillisesta ja seksuaalisesta väkivallasta. Espoossa puolittain täynnä ollut turvakoti lakkautettiin kokonaan vuonna 2012. Espoon kaupungin perheasioiden yksikön esihenkilö Marjatta Karhuvaaran mukaan turvakodin lakkauttaminen ja avopalveluun ja turva-asumispalveluun siirtyminen laajentaa palveluita ja väkivaltaan tai sen uhkaan päästään puuttumaan entistä aiemmin. Espooseen avattiin uudelleen turvakoti vuonna 2018.
Ulrich Lind

| Mitalit> Maa:   Länsi-Saksa.Miesten ammunta. Olympialaiset  | Mitalit> Maa:   Länsi-Saksa.Miesten ammunta. Olympialaiset  | Mitalit> Maa:   Länsi-Saksa.Miesten ammunta. Olympialaiset  | Maa:   Länsi-Saksa> Miesten ammunta. |
| --- | --- | --- | --- |
|  Hopeaa | Montreal 1976 | 50 m pienoiskivääri, makuukilpailu |  |
Ulrich Lind (s. 4. marraskuuta 1942 Heilbronn, Baden-Württemberg) on saksalainen entinen ampuja. Hän sai 597 pisteen tuloksella hopeaa 50 metrin pienoiskiväärin makuukilpailussa vuoden 1976 kesäolympialaisissa Montrealissa. Hän kilpaili siinä myös vuoden 1984 kesäolympialaisissa Los Angelesissa ja jäi kahdeksannelle sijalle.
Vuoden 1988 kesäolympialaisissa Soulissa Lind osallistui 50 metrin pienoiskiväärin asentokilpailuun ja jäi jaetulle 28. sijalle.
Ulrich Neymeyr

Ulrich Neymeyr (s. 12. elokuuta 1957) on saksalainen roomalaiskatolinen piispa. Hänet vihki papiksi Mainzin hiippakuntaan Hermann Volk 12. kesäkuuta 1982. Hänet nimitettiin sen vihkipiispaksi ja Maraguian titulaaripiispaksi 20. helmikuuta 2003. Piispaksi vihkiminen seurasi 21. huhtikuuta. Pääkonsekraattorina toimi Karl Lehmann, jota avustivat Karl-Josef Rauber ja Wolfgang Rolly.
Ulrich Eisenlohr

Ulrich Eisenlohr on saksalainen pianisti. Hän opiskeli pianonsoittoa Rolf Hartmannin johdolla ja liedejä Konrad Richterin johdolla. Hän on erikoistunut laulujen säestämiseen ja kamarimusiikkiin. Hän toimi muun muassa Franz Schubertin laulujen levytyssarjan taiteellisena johtajana Naxos-levymerkillä. Hän on julkaissut levytyksiä myös muiden levy-yhtiöiden kautta ja saanut niistä useita palkintoja. Eisenlohr on esiintynyt Euroopassa, Amerikassa ja Japanissa. Hän on lauluprojekteissaan tehnyt yhteistyötä muiden muassa Christian Elsnerin, Matthias Görnen, Dietrich Henschelin, Wolfgang Holzmairin, Hanno Müller-Brachmannin, Christoph Pregardienin, Detlef Rothin, Sibylla Rubensin, Roman Trekelin, Rainer Trostin, Iris Vermillionin, Michael Volle ja Ruth Ziesak.
Eisenlohr on luennoinut konservatorioissa Frankfurtissa sekä Karlsruhessa ja johtanut liedluokkaa Mannheimin musiikkikorkeakoulussa. Hän on johtanut mestarikursseja Euroopassa ja Japanissa. Niissä hän on tehnyt myös yhteistyötä laulajien, kuten Ruth Ziesakin, Jard van Nesin ja Rudolf Piernayn kanssa.
Tõrvajõgi

| Tõrvajõgi |
| --- | --- |
 Tõrvajõen vesiputous
Maat:  Viro
Maakunnat:  Itä-Virumaa
Kunnat:  Narva-Jõesuun kaupunki
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Narvanjoen alue
Pinta-ala:  43,7 km² 
Yhtyy:  Narvanjoki
Joen uoman kohteita
Alkulähde:  Laagna 
 :  59°22′6″N, 27°57′50″E 
Laskupaikka:  Narva-Jõesuun kaupunki,  Riigiküla (7 km suistosta)
 :  59°25′49″N, 28°7′50″E 
Mittaustietoja
Lähdekorkeus:  35 m mpy. 
Laskukorkeus:  0 m mpy.
Korkeusero:  35 m
Pituus:  16,1 km 
Kaltevuus:  2,17 m/km
Muuta
Tõrvajõgi (vir. Tõrvajõgi, ven. Тырва) on Virossa Itä-Virumaalla Narva-Jõesuun kaupungissa virtaava pieni joki, joka yhtyy Narvanjokeen sen vasemmalta puolelta Riigikülassa.
Joen kulku

Joki, joka sijaitsee Alutagusen alangolla, alkaa Laagnan kylästä Hiiemetsästä. Se virtaa soistuneen metsäalueen halki alittaen sitten valtatien 1 Tõrvajõessa. Täällä sijaitsee pieni Tõrvajõen vesiputous (vir. Tõrvajõe juga), jolla on pudotusta 2,5 metriä. Putouksen jälkeen joki virtaa alajuoksulla viisi kilometriä muutamia metriä syvässä kanjonissa (vir. Tõrvajõe kanjon). Se yhtyy Narvanjokeen Riigikülassa noin seitsemän kilometriä ennen suistoa. Tõrvajõen valuma-alueen pinta-ala on 44 neliökilometriä.
Kuvia

Joki kanjonissa putouksen alla.
Huomautuksia

1 2  Teksti on osittain käännös vironkielisestä artikkelista et:Tõrvajõgi, ja nämä asia on tarkistamatta muista lähteistä. Viitattu 9.11.2019
Tytsjerksteradiel

| Tytsjerksteradiel Tietjerksteradeel |
| --- | --- |
 lippu:  vaakuna

 Koordinaatit: 53°12′N, 6°0′E 
Valtio:  Alankomaat
Provinssi:  Friisinmaa
Hallinto:  
 – Pormestari:  Gert Jan Polderman
Pinta-ala:  
 – Kokonaispinta-ala:  161.42 km²
 – Maa:  149.67 km²
 – Josta vettä:  11.75 km² 
Väkiluku (1.2.2008):  32 201
 – Väestötiheys:  215 as./km²
Aikavyöhyke:  UTC+1
 – Kesäaika:  UTC+2
Postinumero:  9061-9265
 
 www.t-diel.nl 
Infobox OKVirheellinen NIMI-arvo: 
Tytsjerksteradiel (holl. Tietjerksteradeel) on kunta Friisinmaan provinssissa, Alankomaissa. Pinta-alaa kunnalla on 161,42 neliökilometriä, josta vettä on 11,75 km² ja asukkaita kunnassa on 32 201 (1.2.2008).
Kunnan nimi oli aiemmin Tytsjerk (nimi oli todennäköisesti peräisin sanasta Tziezerek). Tsjerk on friisiä ja tarkoittaa kirkkoa. Vuoteen 1989 kunnan virallinen nimi oli hollanninkielinen Tietjerksteradeel. Nykyinen nimi, Tytsjerksteradiel, on friisinkielinen nimi.
Asutuskeskukset

| --- | --- |
 Aldtsjerk (Oudkerk)  Bartlehiem  Burgum (Bergum)  Earnewâld (Eernewoude)  Eastermar (Oostermeer)  Garyp (Garijp)  Gytsjerk (Giekerk)  Hurdegaryp (Hardegarijp)  Jistrum (Eestrum):  Mûnein (Moleneind)  Noardburgum (Noordbergum)  Oentsjerk (Oenkerk)  Ryptsjerk (Rijperkerk)  Sumar (Suameer)  Suwâld (Suawoude)  Tytsjerk (Tietjerk)  Wyns (Wijns).
Suluissa olevat nimet ovat paikkojen  hollanninkielisiä nimiä.
Aiheesta muualla

Kuvia tai muita tiedostoja aiheesta Tytsjerksteradiel Wikimedia Commonsissa
Kunnan kotisivut (friisiksi) (hollanniksi) (englanniksi)
Kartta Tytsjerksteradielin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Ulrich Neisser

Ulrich Neisser (8. joulukuuta 1928 Kiel, Saksa – 17. helmikuuta 2012) oli yhdysvaltalainen psykologi. Hän syntyi vuonna 1928 Saksassa ja muutti perheensä kanssa Yhdysvaltoihin 1931. Neisser kirjoitti vuonna 1967 kirjan Cognitive psychology, joka on kognitiivisen psykologian tunnettuja teoksia. Tutkimustensa perusteella Neisser kehitti havaintokehäteorian, joka kuvaa havaitsemisen kolmea vaihetta.
Vehkaperä

Vehkaperä on Kyyjärven kunnassa sijaitseva kylä, joka sijaitsee noin 15 kilometrin päästä kunnan keskustasta.
Kylä tunnetaan muun muassa Keski-Suomen suurimmista turvetuotantoalueista, jotka ulottuvat neljän kunnan alueelle.
Vehkaperän kylä sijaitsee Etelä-Pohjamaan (Alajärven) suuntaan noin 15 kilometrin päässä kunnan keskustasta.
Täällä sijaitsevat Keski-Suomen suurimmat turvetuotantoalueet, jotka ulottuvat nykyisin neljän kunnan alueelle. Vapon Savonnevalta on jo vuodesta 1977 lähtenyt rekkakuormittain polttoturvetta lämmittämään ja tuottamaan sähköä  mm. Jyväskylän rauhalahden voimalaitokseen.
Aiheesta muualla

Vehkaperän kylän esittely kunnan kotisivuilla (Arkistoitu – Internet Archive)
Tuula Rosenqvist

Tuula Rosenqvist vuonna 1964.
Tuula Rosenqvist (ent. Ignatius, o.s. Usva; 13. huhtikuuta 1933 – 7. helmikuuta 2011 Espoo) oli Yle TV1:n ja Yle TV2:n kuuluttaja. Hän menestyi Telvis-äänestyksissä, ja hänet valittiin vuosina 1967 ja 1973 television parhaaksi naispuoliseksi esiintyjäksi.
Tuula Usva tuli tunnetuksi jo kymmenvuotiaana koulutyttönä. Tällöin hän esiintyi Orvo Saarikiven elokuvassa Suomisen taiteilijat, joka oli kolmas Suomisen perhe -elokuva. Siinä Usva esitti Pipsa Suomisen luokkatoveria. 15-vuotiaana hän näytteli nimiroolin Edvin Laineen elokuvassa Prinsessa Ruusunen vuodelta 1949.
Ennen vuonna 1959 alkanutta televisiouraansa Usva toimi muun muassa matkatoimistovirkailijana, myymäläemäntänä ja mallina. Myöhemmin hän toimi myös juontajana ja muotinäytösten vetäjänä. Erotessaan Yleisradiosta vuonna 1974 hän oli TV2:n pääkuuluttaja.
Yksityiselämä

Rosenqvist oli avioliitossa ekonomi Panu Ignatiuksen kanssa, ja heillä on kaksi poikaa. Heistä toinen on muun muassa TeliaSoneran ja Sanoma-konsernin talousjohtajana toiminut Kim Ignatius.
Toisen aviomiehensä Jan Rosenqvistin kanssa Tuula Rosenqvist asui pitkään Ranskassa. Hän muutti takaisin Suomeen vuonna 2010 jäätyään leskeksi. Hän kuoli 77-vuotiaana Jorvin sairaalassa Espoossa 7. helmikuuta 2011.
Filmografia

Suomisen taiteilijat (1943) – Kaija Maaheimo
Prinsessa Ruusunen (1949) – prinsessa Ruusunen 15-vuotiaana
Aristokatit (1970) – Herttuatar ja Roquefort, ääni (vuoden 1971 dubbaus)
Robin Hood (1973) – Marian-neito, ääni
Aiheesta muualla

Tuula Rosenqvist Internet Movie Databasessa. (englanniksi)
Tuula Usva Elonetissä.
Tule kotiin Johnny

| Tule kotiin Johnny Pelle Miljoona & Linnunlaulu |
| --- | --- | --- |

Studioalbumin tiedot
 Äänitetty : 1987
 Julkaistu: 1987
 Tuottaja(t): Jimi Sumén & Pekka Aarnio
 Tyylilaji: rock
 Kesto: 46.58
 Levy-yhtiö: Pyramid
Pelle Miljoonan muut julkaisut
| Enkeltenkaupungissa... 1985 | Tule kotiin Johnny 1987 | Sadepäivän ihmisiä 1989 |
Tule kotiin Johnny on Pelle Miljoona & Linnunlaulu -yhtyeen debyyttialbumi vuodelta 1987. Pelle Miljoonalle se on 12. albumi. Levystä julkaistiin remasteroitu ja bonus-kappaleella täydennetty CD-versio vuonna 2003.
Kappaleet

Kaikki kappaleet säveltänyt, sanoittanut ja sovittanut Pelle Miljoona, ellei toisin mainita.
A-puoli
Kyynelhelmet – 4.45
Soweto Blues – 4.07
Leijuva asia – 4.04
Genius Data – 4.01
Auringonlaskun lapset – 4.00 (säv. Stefan Piesnack, san. Pelle Miljoona)
B-puoli
Poika ja UKK – 5.25
Valuva taivas – 4.10
Gringo – 3.52
Tule kotiin Johnny – 4.04
Yhdessä – 3.49
CD-bonus
Kesä 86 – 4.41
Tekijät > Muusikot

Pelle Miljoona: laulu ja akustinen kitara
Stefan Piesnack: kitara
Repa Rantsila: rummut
Tero Siitonen: basso ja taustalaulu